वेतन वृद्धि और रिक्त पदों पर भर्ती को लेकर धरना
राजनांदगांव| स्वास्थ्य कर्मचारी वेतन वृद्धि, रिक्त पदो पर भर्ती के अलावा 27 सूत्रीय मांगों को लेकर विरोध प्रदर्शन कर रहे हैं। जिसमें प्रदर्शन के अगले चरण में जिला स्वास्थ्य कर्मचारी संघ के सदस्यों के द्वारा धरना प्रदर्शन किया जाएगा।
संघ के जिला अध्यक्ष एल धनकर ने बताया कि स्टाफ नर्स संवर्ग को 4600 ग्रेड पे, लैब टेक्नीशियन, नेत्र सहायक, रेडियोग्राफर व ईसीजी टेक्नीशियन, डेंटल टेक्नीशियन, फार्मासिस्ट ग्रेड 2, कंपाउंडर, बीईई को 4400 ग्रेड पे दिया जाए। इसी प्रकार बहुद्देशीय स्वास्थ्य सुपरवाइजर का 4200 ग्रेड पे, ड्रेसर ग्रेड 1, आरएसओ का ग्रेड पे 2800 देने की मांग किया जा रहा हैं। गुरुवार को जिले के भर के स्वास्थ्य कर्मचारी अपने मांगों को लेकर काली पट्टी लगाकर काम किए। यहां पीसी जेम्स, केपी साहू, सलामे, सत्यम हुमने, प्रशांत तिवारी, विनोद पटेल, छाया प्यासी, मालती मार्टिन, एबी कुमार आदि मौजूद थे।
hin_Deva hin_Deva hin_Deva